བྱའོ། །
གསུམ་པ་ལུས་བརྟས་པར་བྱ་བ་ནི། སེམས་བཟང་པོ་ཡི་ཆུ་རྒྱུན་སྲོག་དང་ནི། །ཞེས་པ་ནས།
སྔགས་པའང་ཀུན་ཏུ་ཆགས་པ་མེད་པར་བྱ། །ཞེས་པའི་བར་གྱི་དོན་རྗེ་རིན་པོ་ཆེས། རང་གི་སྤྱི་བོར་
མཐོ་གང་ཙམ་གྱིས་འཕགས་པའི་ཟླ་བའི་སྟེང་དུ་བདུད་རྩི་ལྔའི་ས་བོན་ཨོཾ་ཡིག་དཀར་པོ་འོད་ཟེར་ལྔ་
འཕྲོ་བ་གཅིག་བསམས་ལ། དེ་ལས་འོད་འཕྲོས་པས་དེ་བཞིན་གཤེགས་པ་རྣམས་ཀྱི་ཐུགས་ཀ་ནས་
ཡེ་ཤེས་ཀྱི་བདུད་རྩི་བཀུག་སྟེ། དེ་ལ་བསྟིམ་པ་ལས་བདུད་རྩིའི་རྒྱུན་འཛག་པ་སྤྱི་བོ་ནས་ཕབ་པས་
ཚིམ་པར་བསམ་སྟེ། ལུས་བརྟས་པར་བྱེད་པའི་ཆོ་གའོ། །ཞེས་གསུངས་པ་ལྟར་རོ། །བཞི་པ་ཉེར་
བསྡུ་བྱ་ཚུལ་ནི། བསྟོད་དང་མཆོད་སོགས་གཤེགས་སུ་གསོལ་བ་དང་། །ཞེས་པ་ནས། སྐུ་ལ་སོགས་
པ་བརྟག་པ་དག་ཏུ་བྱ། །ཞེས་པའི་དོན་རྗེ་རིན་པོ་ཆེས། དེ་ནས་སྔར་བཤད་པ་བཞིན་དུ་མཆོད་པ་དང་
- 224 -

L
༄༅། །སློབ་དཔོན་ཡེ་ཤེས་ཞབས་ལུགས་ཀྱི་གསང་འདུས་བསྐྱེད་རིམ་རིན་ཆེན་འཕྲེང་བ། །༼ཟ༽
:
བསྟོད་པ་དང་བདུད་རྩི་མྱང་བ་དང་། ཡི་གེ་གསུམ་བརྗོད་ནས་རྣམ་སྣང་དང་དེའི་རིགས་ཀྱི་ལྷ་སྤྱན་མ་
སོགས་སྤྱི་བོའི་སྐུ་རྡོ་རྗེའི་ཐུགས་ཀའི་ཨཾ་ལ་བསྡུ། སྣང་མཐའ་དང་དེའི་རིགས་ཀྱི་ལྷ་གོས་དཀར་མོ་
སོགས་མགྲིན་པའི་གསུང་རྡོ་རྗེའི་ཐུགས་ཀའི་ཨཱཿལ་བསྡུ། མཱ་མ་ཀཱི་ལ་སོགས་པའི་མི་བསྐྱོད་པའི་
རིགས་ཀྱི་ལྷ་རྣམས་ཐུགས་ཀའི་ཐུགས་རྡོ་རྗེའི་ཐུགས་ཀའི་ཧཱུཾ་ལ་བསྡུ། དཀྱིལ་ཆོག་གི་འགྲེལ་བར།
རིགས་གསུམ་དུ་སྡུད་པ་ན་རིན་འབྱུང་དང་དོན་གྲུབ་གཉིས་གསུང་རྡོ་རྗེར་སྡུད་པར་ཤནྟི་པས་བཤད་
པས༑ འདིར་ཡང་དེ་གཉིས་དང་དེའི་རིགས་ལྷག་མ་རྣམས་ཨཱཿ ཡིག་ལ་བསྡུ་སྟེ། ལས་རྒྱལ་མཆོག་གོ་
ཞེས་གསུངས་ཤིང་། གསུང་འབུམ་ཐོར་བུ་ལས། རྗེས་ཀྱི་ལྡང་ཚུལ་ལ་སྲུང་འཁོར་དང་གཞལ་ཡས་
ཁང་སྡུད་པའི་གསལ་ཁ་མི་སྣང་ཡང་ཐུན་གཞན་གྱི་ཆོ་ག་བཤད་པའི་སྐབས་སུ་གཞལ་ཡས་ཁང་
བསྐྱེད་པའི་ལུགས་སུ་སྣང་བས་བསྡུས་པས་ཆོག་གོ། །གཞལ་ཡས་ཁང་དང་སྲུང་འཁོར་གཉིས་ལ་སྡུད་
མི་སྡུད་ཀྱི་ཁྱད་པར་མེད། ཅེས་དང་། བསྡུས་ནས་ལྡང་ཚུལ་ལ་ཞལ་གསུམ་ཕྱག་དྲུག་པ་དང་ཞལ་
གཅིག་ཕྱག་གཉིས་པ་གང་རུང་དུ་ལངས་ཀྱང་འདྲ་ཞེས་གསུངས་པས། ལྡང་ཚུལ་དང་སྡད་ཚུལ་དེ་
བཞིན་དུ་བྱའོ། །ལྔ་པ་གཏོར་མའི་ཆོ་ག་ནི། རྗེ་རིན་པོ་ཆེས་གསུང་འབུམ་ཐོར་བུ་ལས། འདིའི་འདས་
གཏོར་འབུལ་ཚུལ་ནི། མི་བསྐྱོད་པའི་གཏོར་ཆོག་གི་འདོན་པ་བསྒྱུར་ནས་ལྷ་སོ་སོའི་མཚན་སྔགས་ཀྱི་
མཐར་སརྦ་དུཏཱཾ་སོགས་སྦྱར་བས་ཤིན་ཏུ་ཡང་ཆོག་སྟེ། ཨ་བྷྱ་ཀ་རའི་དགོངས་པ་ཡིན། ཞེས་གསུངས་
པས༑ ཐུན་གཤམ་མམ་ཐུན་མཚམས་སུ་འདས་མ་འདས་ཀྱི་གཏོར་མ་འབུལ་ཚུལ་སྒྲུབ་ཐབས་ངག་
འདོན་ན་བཀོད་པ་ལྟར་བྱའོ། །དྲུག་པ་ནི། དེ་ལྟར་ཐུན་དངོས་ལ་ཏིང་ངེ་འཛིན་གསུམ་གྱི་ཆོ་གས་སྒྲུབ་
ཐབས་ཇི་ལྟ་བ་བཞིན་བསྒོམས་པའི་དགེ་རྩ་སེམས་ཅན་ལ་བསྔོ་བ་ནི། དེ་ལྟར་དེ་ཉིད་མཐོང་བས་
རྣམ་གྲོལ་བ། །ཞེས་པ་ནས། སྨོན་ལམ་རྣམས་ནི་མངོན་སུམ་ཉིད་དུ་བྱ། །ཞེས་པའི་དོན་རྗེ་རིན་པོ་
ཆེས༑ དེ་ནས་འཁོར་བ་ཐོག་མ་མེད་པ་ནས། །སྔོན་གྱི་མཐའ་ནི་ཇི་སྲིད་པ། །དེ་སྲིད་སེམས་ཅན་ཕན་
དོན་དུ། །སྤྱོད་པ་དཔག་ཡས་སྤྱད་པར་བགྱི། །ཞེས་པ་དཀོན་བརྩེགས་ལས་འབྱུང་བའི་འཇམ་དཔལ་
གྱིས་སྔོན་ཐུགས་བསྐྱེད་པའི་སྨོན་ལམ་དང་། ཕྱོགས་བཅུ་ནམ་མཁའི་མཐས་གཏུགས་པའི། །སེམས་
ཅན་ཀུན་དོན་སྒྲུབ་བྱའི་ཕྱིར། །ཇི་ལྟར་འཇམ་དབྱངས་སྤྱོད་མཛད་པ། །བདག་གི་སྤྱོད་པའང་དེ་འདྲར་
ཤོག ༑ཅེས་རྒྱལ་བའི་སྲས་པོ་ཞི་བ་ལྷས་སྤྱོད་འཇུག་ཏུ་གསུངས་པ་དང་། བཟང་པོ་སྤྱོད་པའི་སྨོན་
ལམ་ཡང་བྱའོ། །ཞེས་གསུངས།
- 225 -

།ཕུར་ལྕོག་ངག་དབང་བྱམས་པའི་གསུང་འབུམ། །༼༢
གཉིས་པ་ཐུན་མཚམས་སུ་ཇི་ལྟར་བྱ་བ་ལ། ཐུན་སྔ་ཕྱིའི་བར་དུ་ཇི་ལྟར་བྱ་བ་དང་། ཐུན་གཞན་
ལ་ཇི་ལྟར་བྱ་བ། བྱ་བ་གཞན་ལ་ཇི་ལྟར་བྱ་བ་དང་གསུམ་ལས། དང་པོ་ལ་ཐུན་མཚམས་ཀྱི་བྱ་བ་
སྤྱིར་བཤད་པ་དང་། བྱེ་བྲག་ཏུ་བཤད་པ་གཉིས་ལས། དང་པོ་ནི། ལངས་ནས་དག་པའི་སེམས་
དཔའ་རང་གི་ལྷའི། །ཞེས་པ་ནས། མཆོད་པ་འདི་ནི་ཀུན་ཏུ་མཆོག་ཡིན་ནོ། །ཞེས་པའི་དོན་ལ། རྗེ་
རིན་པོ་ཆེས། དེ་ནས་ཐུན་གྱི་སྔ་ཕྱིའི་བར་དུ་ཇི་ལྟར་བྱ་བ་ལ་སྤྱི་དང་བྱེ་བྲག་གི་རྣམ་པ་གཉིས་གསུངས་
པ་ལ། སྤྱིར་རྣམ་གཞག་འཁྱེར་བདེ་བས་གང་སྣང་ཐམས་ཅད་འཇམ་པའི་རྡོ་རྗེ་ཉིད་དུ་ཡུལ་ཡུལ་ཅན་
དུ་ཤར་ནས། ཡུམ་གྱིས་མཆོད་པ་དབུལ་བར་བསམས་ཏེ། རང་ལ་མཆོད་པ་དང་གཞན་ལ་སྟེར་བ་ན་
ཡང་དེ་ལྟར་བསམས་ཏེ་ལོངས་སྤྱོད་དག་པའི་རྣལ་འབྱོར་རོ། །ཞེས་གསུངས། གཉིས་པ་བྱེ་བྲག་ཏུ་
བཤད་པ་ལ། ནང་གི་སྦྱིན་སྲེག་ཟས་ཀྱི་རྣལ་འབྱོར་དང་སྤྱོད་ལམ་དག་པའི་རྣལ་འབྱོར། དམ་ཚིག་
དག་པའི་རྣལ་འབྱོར། ཁྲུས་ཀྱི་རྣལ་འབྱོར་དང་བཞི་ལས། དང་པོ་ནི། བཟའ་ཟའི་ཚེ་ན་སྙིང་གའི་ཟླ་
བ་ལ། །ཞེས་པ་ནས། ཡེ་ཤེས་འབར་བ་བླ་ན་མེད་པར་བཤད། །ཅེས་པའི་དོན་ལ་རྗེ་རིན་པོ་ཆེས།
ནང་གི་སྦྱིན་སྲེག་བྱ་བ་ནི། བཟའ་བཏུང་ལ་སོགས་པ་ལོངས་སྤྱོད་པ་ན། བཟའ་བཏུང་ནང་མཆོད་
ལྟར་བྱིན་གྱིས་བརླབ། སྙིང་ཁར་རཾ་ལས་མེ་གྲུ་གསུམ་གྱི་ཐབ་དང་དེའི་གནས་སུ་དཀྱིལ་འཁོར་
རྫོགས་པར་བསམ། ལག་པ་གཉིས་དགང་བླུགས་དང་བཟའ་བཏུང་སྲེག་རྫས་སུ་བྱས་ཏེ། ལྕེ་སྔར་
ལྟར་བྱིན་གྱིས་བརླབས་ལ། སྦྱིན་སྲེག་འབུལ་བའི་ཚུལ་གྱིས་ལོངས་སྤྱོད་པ་ནི་ཁ་ཟས་ཀྱི་རྣལ་འབྱོར་
རོ༑ ༑ཞེས་གསུངས། གཉིས་པ་ནི། དེ་ལྟར་མ་ལུས་པ་ཡི་འདོད་པ་ཡིས། །ཞེས་པ་ནས། སེམས་ནི་
ནག་པོའི་ལས་སུ་ག་ལ་འགྱུར། །ཞེས་པའི་བར་གྱི་དོན་ལ་རྗེ་རིན་པོ་ཆེས། ཆོས་སྟོན་པ་དང་སངས་
རྒྱས་མཆོད་པ་སོགས་ཀྱི་ལུས་ངག་གི་བྱ་བ་ལ་འཇུག་པ་ན་ལྷའི་རྣལ་འབྱོར་ལས་མ་ཡེངས་པའི་ངང་
ནས་བྱས་ན་ལུས་ཀྱི་སྒུལ་བསྐྱོད་གང་ཡིན་གྱིས་ཕྱག་རྒྱ་འཆིང་བ་དང་འདྲ་བའི་བསོད་ནམས་སོག་པ་
དང༑ ངག་གི་སྨྲ་བརྗོད་རྣམས་ཀྱིས་ཀྱང་སྔགས་བཏོན་པ་དང་འདྲ་བའི་བསོད་ནམས་སྡུད་པར་
གསུངས་སོ། །ཞེས་གསུངས། གསུམ་པ་ནི། དམ་ཚིག་ཉམས་ལ་སྙིང་གའི་ཟླ་བར་ནི། །ཞེས་པ་ནས།
སྔར་གྱི་རིམ་པས་དབང་བསྐུར་ཀུན་ཏུ་བླང་། །ཞེས་གསུང་པའི་དོན་རྗེ་རིན་པོ་ཆེས། དོན་ཡོད་གྲུབ་
པའི་སྒོ་ནས་གཙོ་བོ་འཕོས་པའི་དཀྱིལ་འཁོར་བསྒོམས་པའི་ཐུགས་ཀར་སྣ་ཚོགས་པདྨའི་དབུས་སུ་ཟླ་
བ་ལ་ཁཾ་ལས་རྡོ་རྗེ་ཁཾ་གིས་མཚན་པ་ལས་འོད་ཟེར་འཕྲོས་པས་སྔར་བཞིན་དབང་ལྷ་སྤྱན་དྲངས་ཏེ་
- 226 -

།སློབ་དཔོན་ཡེ་ཤེས་ཞབས་ལུགས་ཀྱི་གསང་འདུས་བསྐྱེད་རིམ་རིན་ཆེན་འཕྲེང་བ། །༼ཟ༽
དབང་བསྐུར་ནས་སྟོང་པ་ཉིད་ཀྱི་དོན་ལ་གནས་ནས་སྡིག་པ་དག་པའི་མོས་པ་བྱ་བ་ནི་དམ་ཚིག་གསོ་
བའོ༑ ༑ཞེས་གསུངས། བཞི་པ་ནི། ཕྱི་རོལ་གྱི་ཡང་ཁྲུས་ཀྱི་ཆོ་ག་ལ། །རིམ་འདི་ཁྱད་པར་དུ་ཡང་
བསམ་པར་བྱ། །ཞེས་པའི་དོན་ལ་རྗེ་རིན་པོ་ཆེས། ཁྲུས་བྱེད་པ་ཡི་ཚེ་ཡང་དབང་བསྐུར་བ་ལྟར་བྱའོ། །
ཞེས་གསུངས།
གཉིས་པ་ཐུན་གཞན་ལ་ཇི་ལྟར་བྱ་བ་ནི། ཐུན་མཚམས་སུ་ཡང་ཞེས་སོགས་རྐང་པ་གཉིས་ཀྱི་
དོན་ལ་རྗེ་རིན་པོ་ཆེས། ཐུན་གཞན་ལ་ཇི་ལྟར་བྱ་བ་ནི་ཚོགས་ཞིང་མཆོད་ནས་བཟླས་བརྗོད་ལ་སོགས་
པའི་བར་སྔར་བཞིན་རྫོགས་པར་བྱས་ལ། གལ་ཏེ་བྲེལ་ན་གཞལ་ཡས་ཁང་དང་གཙོ་བོ་བསྐྱེད་པ་
བྱས་ནས་ཐུགས་ཀ་ནས་དཀྱིལ་འཁོར་རྒྱལ་མཆོག་གི་ལྷ་རྣམས་སྤྲོས་ཏེ་སྐྱེ་མཆེད་བྱིན་གྱིས་བརླབ་པ་
སོགས་རྫོགས་པར་བྱས་པ་ཙམ་གྱིས་ཀྱང་རུང་ངོ་། །གསུམ་པ་བྱ་བ་གཞན་ལ་ཇི་ལྟར་བྱ་བ་ལ། ཉལ་
བའི་རྣལ་འབྱོར་དང་། ལྡང་བའི་རྣལ་འབྱོར་གཉིས་ལས། དང་པོ་ནི། སྙིང་གི་ནང་དུ་འཁོར་ལོ་ཆུད་
བྱས་ལ། །སྙིང་རྗེ་དང་ནི་ཤེས་རབ་ལྡན་པར་ཉལ། །ཞེས་པའི་དོན་རྗེ་རིན་པོ་ཆེས། ཉལ་བའི་ཚེ་ན་
རང་གི་སྙིང་གའི་ནང་དུ་དཀྱིལ་འཁོར་གྱི་འཁོར་ལོ་ཆུད་པར་བྱས་ལ་ཐབས་ཤེས་གཉིས་དང་ལྡན་པར་
ཉལ་ཞིང་། ཞེས་གསུངས། གཉིས་པ་ནི། ཀུན་བཟང་ལས། ལྡང་བའི་དུས་སུ་དམ་ཚིག་ལྷ་མོ་ཡི། །
ཡང་དག་གླུ་ཡིས་དཔལ་ལྡན་བསྐུལ་བས་ན། །ལངས་ནས་ཐུབ་པས་བཟླས་བརྗོད་ལ་སོགས་པ། །
ཆོ་ག་སྔ་མ་བཞིན་དུ་བྱ་བ་ཡིན། །ཞེས་པའི་དོན་ལ་རྗེ་ཐམས་ཅད་མཁྱེན་པས། སང་ལྡང་བའི་དུས་སུ་
ལྷ་མོ་རྣམས་ཀྱི་གླུས་བསྐུལ་ནས་ལྡང་བར་བྱས་ལ། ཐུན་གྱི་བྱ་བ་རྣམས་གྲུབ་པར་བྱའོ།
།ཞེས་
གསུངས། དེ་ལྟར་ཐུན་དངོས་གཞི་དང་ཐུན་མཚམས་སུ་ཇི་ལྟར་བྱ་བ་རྣམས་ལ་ཚུལ་བཞིན་དུ་འབད་
ནས་དངོས་གྲུབ་ཐོབ་པའི་མཚན་མ་མཐོང་ནས་ལས་གང་ལ་ལྷ་གང་བསྔགས་པ་དེ་གཙོ་བོར་འཕོས་
ནས་དངོས་གྲུབ་སྒྲུབ་ཚུལ་སྟོན་པ་ལ། དངོས་གྲུབ་ཐོབ་པའི་མཚན་མ་མཐོང་ནས་ནི། །ཞེས་པ་ནས།
འཁོར་ལོ་དེ་ཡང་དེ་ཡི་ཡིན་པར་འགྱུར། །ཞེས་པའི་བར་གསུངས། ཟབ་ཅིང་རྒྱ་ཆེ་བའི་ལྷའི་འཁོར་ལོ་
བསྒོམས་པས་བདེན་འཛིན་ལ་ཐ་མལ་གྱི་རྣམ་རྟོག་ཏུ་བྱས་པ་དང་ཕུང་སོགས་ལ་རང་ག་བར་འཛིན་
པའི་ཐ་མལ་གྱི་རྣམ་རྟོག་གཉིས་ཀ་རྩ་བ་ནས་སྤོང་ནུས་ཚུལ་འཐད་པ་དང་བཅས་ཏེ་སྟོན་པ་ལ། ཐ་
མལ་རྣམ་རྟོག་རྒྱུན་ལས་གཞན་པ་ཡིས། །ཞེས་པ་ནས། རང་གི་མི་མཐུན་ཤིན་ཏུ་འགག་པར་བྱེད། །
ཅེས་པའི་བར་གསུངས། བདག་མེད་རྟོགས་པའི་ཤེས་རབ་ཀྱིས་ཟིན་པའི་སྦྱིན་སོགས་ཀྱི་སྤྱོད་པ་ལ་
-227-

༄༅། །ཕུར་ལྕོག་ངག་དབང་བྱམས་པའི་གསུང་འབུམ། །༼༢༽
བསླབས་ཀྱང་མཆོག་གི་སྣང་བ་ཁྱད་པར་ཅན་གྱི་སྔགས་སྤྱོད་པ་མེད་ན་འཚང་རྒྱ་བའི་མྱུར་ལམ་ཁྱད་
པར་ཅན་མ་ཡིན་ནོ། །ཞེས་སྟོན་པ་ལ། སྦྱིན་པ་ལ་སོགས་བདག་མེད་ལྡན་པས་ཀྱང་། །ཞེས་སོགས་
རྐང་པ་བཞི་གསུང་། དེ་ལྟར་ཟབ་གསལ་གཉིས་མེད་ཀྱི་བསྐྱེད་རིམ་བསྒོམས་ཀྱང༌། རྫོགས་རིམ་
རིམ་པ་གཉིས་པ་སྒོམ་པ་མེད་ན་མཆོག་མི་འགྲུབ་པས། སྙིང་རྗེ་ཆེན་པོས་ཡིད་ཆེས་ཆེར་བསྐྱོད་ནས་
འགྲོ་བའི་སྡུག་བསྔལ་མི་བཟོད་པར་དེ་སེལ་བའི་ཐབས་སུ་མངོན་པར་བྱང་ཆུབ་པའི་རིམ་པ་དོན་གྱི་
འོད་གསལ་ཟབ་པ་དང་། དེ་དང་ངོ་བོ་དབྱེར་མེད་པའི་དག་པའི་སྒྱུ་མའི་སྐུ་གཉིས་སྙིགས་དུས་ཀྱི་ཚེ་
ཐུང་གཅིག་ལ་རིན་པོ་ཆེ་ལྟ་བུའི་གང་ཟག་ལ་ངེས་པར་སྟེར་བ་དཔལ་ཀུན་ཏུ་བཟང་པོའི་རང་གི་ངོ་བོ་
ཟབ་གསལ་གཉིས་མེད་ཐེ་ཚོམ་མེད་པར་སུ་ཞིག་བསྒྲོམ་པར་མི་བྱེད་དེ། སྒོམ་ཤིན་ཏུ་རིགས་སོ། །
ཞེས་སྟོན་པ་ལ། དེ་ལྟར་རྟོགས་ན་སྙིང་རྗེར་ལྡན་པ་དག །ཡེ་ཤེས་བསམ་ཡས་སྐད་ཅིག་གིས་སྒྲུབ་པ།
དཔལ་ལྡན་ཀུན་ཏུ་བཟང་པོའི་རང་གི་ནི། །ངོ་བོ་སུ་ཞིག་ངེས་པར་སྒོམ་མི་བྱེད། །ཅེས་གསུངས་སོ། །
དེ་ལྟར་ན། སྒྲུབ་ཐབས་འདོད་འཇོའི་བུམ་བཟང་འདི་ནི་རྗེ་རིན་པོ་ཆེས་མཛད་པའི་འཇམ་པའི་
དབྱངས་ཀྱི་དགོངས་གསལ་ཉིད་གཞིར་བཞག་ནས་ངག་འདོན་ཙམ་ཟུར་དུ་བཀོལ་བ་ཡིན་ཞིང་། རྗེ་
བཟང་པོའི་འགྲེལ་བ་རྣམས་དང་གུང་བསྒྲིགས་པའི་ཉམས་ལེན་གྱི་གནད་ཚང་ལ་མ་ནོར་བ་ཡིན་པས་
བློ་དང་ལྡན་པ་རྣམས་ཀྱིས་ཡིད་ཆེས་པའི་གནས་སུ་མཐོང་ནས་ཐུགས་དམ་གྱི་སྙིང་པོར་འཛིན་རིགས་
རིན་པོ་ཆེས་མཛད་པའི་སྒྲུབ་ཐབས་འདི་ནི། སློབ་དཔོན་ཡེ་ཤེས་ཞབས་ཉིད་ཀྱིས་མཛད་པའི་ཀུན་ཏུ་
ཏེ༑ ཆོས་ཀྱི་རྒྱལ་པོ་ཙོང་ཁ་པ་ཆེན་པོས། དེ་ལྟར་ཡེ་ཤེས་ཞབས་ཀྱི་ལུགས་སུ་གྲགས་པའི་འཇམ་པའི་
རྡོ་རྗེའི་སྒྲུབ་ཐབས་འདི་ནི། ཡེ་ཤེས་ཞབས་ཀྱིས་རང་གར་མཛད་པ་མ་ཡིན་གྱི། རྗེ་བཙུན་འཇམ་པའི་
དབྱངས་ཀྱིས་ཡེ་ཤེས་ཞབས་ལ་མངོན་སུམ་དུ་བཤད་པའི་ལུགས། རྒྱ་གར་མཁས་པ་རྣམས་ལ་རྩོད་
མེད་དུ་གྲགས་པའི་ལམ་སྲོལ་ཆེན་པོར་སྣང་བས། འདིའི་སྐོར་གྱི་གཞུང་ཁུངས་མ་དུ་མ་དང་ལེགས་
པར་བསྟན་ནས་བགྱིས་པ་ཡིན་པས་ཡིད་ཆེས་པའི་གནས་སུ་བཟུང་ངོ་། །ཞེས་གསུངས་སོ། །
འགྲོ་བའི་རང་བཞིན་གདོད་ནས་རྣམ་དག་ཀྱང་། །གློ་བུར་དྲི་མས་རིང་ནས་བསྒྲིབ་པའི་མཐུས།
རྣམ་རྟོག་རླབས་འཁྲུག་སྲིད་པའི་མཚོར་འཁྱམས་ནས། །སྐྱེ་འཆི་བར་དོའི་འཛིན་ཁྲིའི་འཇིགས་པ་
རྣམས། །སྐད་ཅིག་ཉིད་ལ་ཟབ་གསལ་ཟུང་འཇུག་གི། །རིན་ཆེན་གླིང་དུ་བདེ་བླག་འཁྲིད་པའི་ཐབས། །
འདུས་པ་ཡེ་ཤེས་ཞབས་ལུགས་བསྐྱེད་པའི་རིམ། །རང་བཟོས་མ་བསླད་མཁས་པའི་གཞུང་བཞིན་
།
།
- 228 -

།སློབ་དཔོན་ཡེ་ཤེས་ཞབས་ལུགས་ཀྱི་གསང་འདུས་བསྐྱེད་རིམ་རིན་ཆེན་འཕྲེང་བ།
:
བཤད། །འདིར་ནི་ནོངས་གང་བླ་མ་ལྷ་ལ་བཤགས། །ནོངས་པ་རྒྱུ་བཅས་རྩ་ནས་དག་པར་མཛོད། །
འདི་ཡི་ཆེད་དུ་འབད་པའི་བསོད་ནམས་མཐུས། །བཀའ་གདམས་བསྟན་པ་ཕྱོགས་བཅུར་རྒྱས་གྱུར་
ཅིག ༑གནས་གསུམ་མཁའ་འགྲོ་རྟག་ཏུ་འདུ་བའི་གནས། །སྙིང་རྗེ་བྱང་སེམས་ལྗོན་པ་རྒྱས་པའི་ས།
རིམ་གཉིས་ཟུང་འཇུག་འབྲས་བུ་སྨིན་པའི་ཚལ། །དཔལ་གྱི་རྭ་སྒྲེང་དར་ཞིང་རྒྱས་གྱུར་ཅིག །ངག་གི་
དབ༵ང་ཕྱུག་འཇམ་པའི་རྡོ་རྗེ་ཡི། །རིམ་གཉིས་རིན་ཆེན་འཕྲེང་བའི་གཟི་འོད་ཀྱིས། །འགྲོ་ཀུན་བྱམས་
པ༵་གསུམ་ལ་གནས་པ་དང་། །ཕན་བདེ་ལེགས་པའི་ཚོགས་རྣམས་གོང་འཕེལ་ཤོག །དཀར་པོ་བརྒྱད་
ཅུ་སྒྲོལ་མ་བཅུ་གཉིས་དང་། །གྲི་གུག་དམར་ནག་དུང་སྐྱོང་ལག་མང་དང་། །ཕྱོགས་ལས་རྣམ་རྒྱལ་ཇོ་
བོ་འཕྱིང་དཀར་བས། །ཆོས་འདིའི་བདག་མཛོད་ཕྱོགས་བཅུར་དར་རྒྱས་མཛོད། །
ཅེས་པ་འདི་ནི་དཔལ་རྭ་སྒྲེང་གི་འདུས་ཚོགས་རྣམས་དང་རང་གི་སློབ་མ་གཞན་རྣམས་ཀྱིས་ཀྱང་བསྐུལ་ནས་ངག་
དབང་བྱམས་པས་བྲིས་པ་ལས་རིམ་པ་དང་པོ་རགས་རིམ་ཞིག་རེ་ཞིག་རྫོགས་ཏེ་འདིས་ཀྱང་ཇོ་བོ་ཡབ་སྲས་ཀྱི་བསྟན་པ་དར་
ཞིང་རྒྱས་པར་བྱེད་ནུས་པར་གྱུར་ཅིག །མངྒ་ལཾ། །།
- 229 -

༄༅། །ཕུར་ལྕོག་ངག་དབང་བྱམས་པའི་གསུང་འབུམ།